Gae Sekgoa go ya go Setswana chase
Thanolo ya chase ka Setswana Gae Setswana go ya go Sekgoa bojannye
Thanolo ya bojannye ka Sekgoa Bošilo bja motho ke bjona bo kgopamišago tsela ya gagwe, gomme ka go re’alo pelo ya gagwe ya galefela Jehofa.
Lehumo le atiša bagwera, eupša mmotlana o lahlwa le ke mogwera wa gagwe.
Ba bantši ba kgopela go gaugelwa ke mokgomana, gomme motho yo mongwe le yo mongwe ke mogwera wa yoo a fago ba bangwe dimpho.
Hlatse ya maaka e ka se efoge kotlo, yo a hlamago maaka o tla hwa.
Pefelo ya kgoši e etša go rora ga tawana ya mariri, eupša go amogelwa ke yona go etša phoka e welago dimeleng.
Ntlo le lehumo ke bohwa bjo bo tšwago go botate, eupša mosadi wa temogo o tšwa go Jehofa.
Yo a lotago taelo o lota moya wa gagwe; yo a nyatšago ditsela tša gagwe o tla bolawa.
Otla morwa wa gago go sa na le kholofelo; o se ke wa mo kganyogela lehu.
Theetša keletšo gomme o amogele tayo, gore o tle o hlalefe ka moso.
Pelong ya motho go na le maano a mantši, eupša morero wa Jehofa o tla ema o tiile.
Selo seo se rategago mothong ke botho bja gagwe; modiidi o phala motho wa maaka.
Sebodu se tsentše seatla sa sona moruswing; ga se kgone go se bušetša molomong wa sona.